《送志宏西上》
宋代·洪迈

九州眼一概，余子真琐琐。
岳立赔嵝中，喜此高岌嵝。
如公吾辈人，取友一到我。
挥毫赋垂天，风雨卷蓬颗。
相期八表游，未觉夙心左。
解龟醉江阁，酒面山月随。
起瞻帝乡云，感叹不成坐。
何须飞霞佩，自办凌风舸。
瀛洲渺溟渤，万里一掀簸。
缄诗寄天涯，秉烛对新火。
那知市门仙，斗禄事么麽。
空余肠九回，上疏何日果。

作者简介：洪迈（1123——1202），南宋饶州鄱阳（今江西省上饶市鄱阳县）人，字景卢，号容斋，又号野处。洪皓第三子。官至翰林院学士、资政大夫、端明殿学士，副丞相、封魏郡开国公、光禄大夫。卒年八十，谥“文敏”。配张氏，兵部侍郎张渊道女、继配陈氏，均封和国夫人。南宋著名文学家。